При изграждането на електрическата инсталация едно от най-важните неща, които трябва да имате предвид, са кабелите. Два са факторите, на които е необходимо да обърнете внимание – дебелината (сечението) и вида.
Дебелината е свързана с това за какъв консуматор ще се използва кабелът – различните уреди изискват различна дебелина на кабела. Кабелите, които се използват за опроводяване на електрическата инсталация, предназначена за осветителни тела, са с по-малко сечение, отколкото кабели, които се полагат за опроводяване на уреди.
Другият фактор, който е от първостепенно значение, е видът на кабела. Трябва да установите как ще изграждате мазилката – под мазилка или под гипсокартон. Най-често използваните кабели за инсталацията под мазилка са мостовите кабели, тъй като са лесни за монтаж и не се нуждаят от голямо пространство.
Ако трябва да полагате инсталацията под гипсокартон, е препоръчително да използвате CBT кабели. Те са кръгли и с по-голям диаметър от този на мостовите. Могат да бъдат изтеглени в гофрирани тръби или кабелни канали.